“Наша задача зараз — давесці да ўсіх, што пасля залічэння выпускнікоў педкласаў на агульны конкурс па педагагічных спецыяльнасцях застанецца менш месцаў, — заўважыў адказны сакратар прыёмнай камісіі БДУ Вячаслаў Малафееў. — Ужо ў 2016 годзе ў БДУ на педагагічныя спецыяльнасці прыйшло ў 4 разы больш медалістаў, чым у 2015-м. І ў апошні дзень прыёму дакументаў у нас была вельмі напружаная сітуацыя: калі б прынеслі дакументы яшчэ 1—2 медалісты, прыйшлося б праводзіць конкурс паміж імі, а на агульны конкурс месцаў увогуле не засталося б. Аднак цяпер такая сітуацыя цалкам магчыма, таму выпускнікам педагагічных класаў, медалістам, алімпіяднікам не варта прахалоджвацца, а лепш падстрахавацца і здаць цэнтралізаванае тэсціраванне. Асабліва гэта тычыцца паступлення на папулярныя педагагічныя спецыяльнасці, напрыклад, на замежныя мовы, дзе сярод уладальнікаў ільгот магчымы конкурс”.